Valuutakorv

Valuutakorv on erineva osakaaluga valuutadest koosnev portfell. Tavaliselt kasutatakse valuutakorvi selleks, et vähendada valuutakursside kõikumisest tulenevat riski.Currency Basket. Vaadatud 20.02.2018. Tuntuimad endised ja praegused valuutakorvid on Euroopa valuutaühik, Rahvusvahelise Valuutafondi arvestusühik ja USA dollari indeks.

Näiteid valuutakorvidest
Euroopa Ühendus

Aastatel 1979–1998 kasutasid Euroopa Ühenduse liikmesriigid Euroopa valuutaühikut ehk eküüd, mille hiljem vahetas välja euro.Penelope Kent 2008. "Law of the European Union", lk 258. ISBN 978-1-4058-3526-8.

Rahvusvaheline Valuutafond

Rahvusvaheline Valuutafond lõi 1969. aastal oma arvestusühiku SDR (special drawing rights) ja 2018. aasta seisuga koosneb see viiest põhivaluutast: eurost, USA dollarist, Jaapani jeenist, Suurbritannia naelsterlingist ja Hiina jüaanist. Arvestusühik on kunstlik reservvaluuta, mida riigid saavad kasutada ka omavahelistes arveldustes.SDR | Eesti Pank. Vaadatud 20.02.2018.Special Drawing Right (SDR). Vaadatud 20.02.2018.

Ameerika Ühendriigid

Aastal 1973 loodi USA dollari indeks (USDX), mis koosneb 2018. aasta seisuga kuuest valuutast: euro (moodustab 58% korvist), Jaapani jeen, Kanada dollar, Suurbritannia naelsterling, Rootsi kroon ja Šveitsi frank.USDX | U.S. Dollar Index Futures | Forex Futures. Vaadatud 20.02.2018.

Venemaa
Venemaa Föderatsiooni Keskpanga valuutakorv koosneb kahest valuutast: dollarist ja eurost. Kui korvi kasutuselevõtu alguses 2005. aastal oli dollari osakaal 90% ja euro osakaal 10%, siis alates 2007. aastast on dollari osakaal 55% ja euro osakaal 45%.Dual-currency basket | Банк России. Vaadatud 19.02.2018.Dual-currency basket structure | Банк России. Vaadatud 19.02.2018.

Hiina
Hiina valuutabörsi kauplemissüsteem CFETS kasutab jüaani indeksi arvestamisel 24 valuutast koosnevat valuutakorvi. Enne 2017. aasta 1. jaanuari koosnes korv 13 valuutast, kuid siis lisandusid korvi teiste hulgas Ungari forint ja Poola zlott. Sellega vähenesid seni korvi kuulunud valuutade osakaalud: näiteks dollari osakaal langes 26,4%-lt 22,4%-le ja euro osakaal 21,39%-lt 16,34%-le.In case you missed it: China expands currency basket. Financial Times, 03.01.2017. Vaadatud 19.02.2018.China Dilutes Dollar Role in Currency Basket, Adds 11 More. Bloomberg News, 29.12.2016. Vaadatud 19.02.2018.China’s Market News: China Expands CFETS Yuan Basket, Cuts Dollar’s Weight. DailyFX, 29.12.2017. Vaadatud 19.02.2018.

Aasia valuutaühik

See on Aasia valuutadel põhinev valuutakorv, mis sarnaneb Euroopa valuutaühikuga. Korvi loomist alles planeeritakse. Seda takistavad muu hulgas eriarvamused kaasatavate valuutade valikul.Asian Currency Unit - ACU. Vaadatud 20.02.2018.

Viited

Kategooria:Rahandus